Diari Oficial de la Generalitat Valenciana


Sumari del DOGV 3674, del 26-01-2000 (2000/314)

ORDRE de 20 de desembre de 1999, de la Conselleria de Cultura, Educació i Ciència, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/314


Data del document
:   20-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Puçol
    * Sedaví
    * Alcora, l'
    * ensenyament privat

ORDRE de 20 de desembre de 1999, de la Conselleria de Cultura, Educació i Ciència, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2000/M314]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06. 1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si es dóna el cas, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998 de 16 de febrer (BOE de 17.02.1998), el Reial Decret 1.004/1991, de 14 de juny (BOE de 26.06.1991) pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/98, de 30 d'abril (BOE de 08.05.1998), sobre ordenació de la formació professional i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, atenent el nombre d'unitats i capacitat màxima de llocs escolars que s'hi especifiquen, i efectes des de l'inici del curs acadèmic 1999/2000.
  
Segon
  
Modificar, si és procedent, simultàniament l'autorització corresponent als altres nivells educatius dels centres, en els termes que s'assenyala en l'annex com a composició resultant de la resta del centre.
  
Tercer
  
Els centres podran continuar impartint els ensenyaments que tingueren autoritzats del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
Disposició addicional primera
  
El centres que no hagen aportat la relació de professors i titulacions respectives hauran de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa abans de l'inici de les activitats educatives corresponents.
  
Disposició addicional segona
  
Els centres hauran de complir allò establit en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 20 de desembre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Virgen al Pie de la Cruz
  
Titular: Arquebisbat Fundació Virgen al Pie de la Cruz
  
Domicili: avinguda del Molí de Vent, 32
  
Localitat: Puçol
  
Província: València
  
Codi: 74392306
  
Ensenyaments que s'autoritzen:
  
- Educació Infantil, II cicle per a 3 unitats, que inclouen un total de 70 llocs escolars.
  
- Educació Secundària Obligatòria per a 4 unitats, que inclouen un total de 120 llocs escolars.
  
- Tècnic en Equips Electrònics de Consum per a 2 grups, que inclouen un total de 40 llocs escolars a impartir en doble torn (1 grup que inclou 20 llocs escolars de matí i un altre de vesprada).
  
- Tècnic en Pastisseria i Forneria per a 1 grup, que inclou un total de 30 llocs escolars.
  
- Tècnic en Comerç per a 1 grup, que inclou un total de 30 llocs escolars.
  
Composició resultant de la resta del centre:
  
- 6 unitats d'Educació Primària per a 150 llocs escolars.
  
- 2 grups de Tècnic en Equips i Instal·lacions Electrotècniques per a 40 llocs escolars a impartir en doble torn (1 grup que inclou 20 llocs escolars de matí i un altre de vesprada).
  
- 2 grups de Tècnic en Cuina per a 60 llocs escolars a impartir en doble torn (1 grup que inclou 30 llocs escolars de matí i un altre de vesprada)..
  
- 1 grup de Tècnic en Serveis de Restaurant i Bar per a 30 llocs escolars.
  
- 1 grup de Tècnic en Gestió Administrativa per a 20 llocs escolars.
  
- reserva d'espais de Formació Professional (212'06 m²).
  
Centre: Sedaví
  
Titular: Colegio Sedaví, SL.
  
Domicili: carrer d'Isaac Peral, 40
  
Localitat: Sedaví
  
Província: València
  
Codi: 63635126
  
Ensenyaments que s'autoritzen:
  
- Els cicles formatius de grau mitjà, següents:
  
- Tècnic en Gestió Administrativa per a 1 grup, que inclou un total de 20 llocs escolars.
  
- Tècnic en Comerç per a 1 grup, que inclou un total de 20 llocs escolars.
  
Composició resultant de la resta del centre:
  
- 3 unitats d'Educació Preescolar/Infantil, II cicle, que inclouen un total de 80/60 llocs escolars.
  
- 6 unitats d'Educació Primària, que inclouen un total de 150 llocs escolars.
  
- 4 unitats d'Educació Secundària Obligatòria, que inclouen un total de 120 llocs escolars.
  
Centre: La Salle
  
Titular: Hermanos de las Escuelas Cristianas
  
Domicili: plaça de la Salle, 1
  
Localitat: l'Alcora
  
Província: Castelló
  
Codi: 32500678
  
Ensenyaments que s'autoritzen:
  
- Educació Infantil, II cicle per a 3 unitats, que inclouen un total de 70 llocs escolars
  
Composició resultant de la resta del centre: